laion/Wikipedia-Exotic huggingface dataset:
সহীহ মুসলিম

সহীহ মুসলিম (আরবি: صحيح مسلم) হাদিস বিষয়ক একটি সুপ্রসিদ্ধ গ্রন্থ। এটি কুতুব আল-সিত্তাহ অর্থাৎ হাদীস বিষয়ক প্রধান ছয়টি গ্রন্থের দ্বিতীয় গ্রন্থ। ‘সহীহ মুসলিম’ হাদিসের অন্যতম একটি গ্রন্থের নাম। ইমাম মুসলিম বিন হাজ্জাজ ইবনে মুসলিম আল কুশাইরী হলেন এই মহান গ্রন্থের সংকলক। বর্তমান ইরানের বৃহত্তর খোরাসান প্রদেশের নিশাপুরে ২০৪ হিজরিতে তিনি জন্মগ্রহণ করেন। মৃত্যুবরণ করেন ২৬১ হিজরির ২৬ শে রজব এবং নিশাপুরেই তাকে দাফন করা হয়। তার অন্যান্য সংকলনের মধ্যে সহীহ মুসলিম হলো সবচেয়ে প্রসিদ্ধ ও গ্রহণযোগ্য। মুসলিম হাদীস বিশারদদের সর্ব সম্মত সিদ্ধান্ত অনুযায়ী কোরআন মাজিদের পর পৃথিবীর বুকে বিশুদ্ধতম দ্বিতীয় গ্রন্থ হলো ‘সহীহ মুসলিম’। শক্তিশালী পরিকল্পনার পাশাপাশি অত্যন্ত যত্নের সাথে গুছিয়ে ইমাম মুসলিম তৈরি করেছেন সংকলনটি। উক্ত কর্মটি সম্পন্ন করতে তার সময় লেগেছে প্রায় পনেরো বছর। এই গ্রন্থ সংকলনে তার সুনির্দিষ্ট পরিকল্পনা ও সযত্ন সুন্দর বিন্যাসকে বিবেচনা করে তার যুগের পশ্চিমা বহু মুহাদ্দিস সহীহ মুসলিমকে সহীহ বুখারী’র উপর প্রাধান্য দিয়ে তাকে ‘শ্রেষ্ঠ হাদীস গ্রন্থ’ হিসেবে মন্তব্য করেছেন। তাদের অন্যতম একজন হাফিজুল হাদীস আবু আলী নায়সাবুরী বলেন: ‘আসমানের নিচে ইলমে হাদীস সংক্রান্ত ইমাম মুসলিমের কিতাব অপেক্ষা বিশুদ্ধতম কোন কিতাব নাই। হাদিসের এ গ্রন্থ সংকলনের ক্ষেত্রে ইমাম মুসলিম তার একান্ত আস্থাভাজন ছাত্রদের সহযোগিতাও নিয়েছেন। তার ছাত্র আহমদ বিন সালামা বলেন, ‘ইমাম মুসলিমের সাথে তার ‘সহীহ’ সংকলনের ক্ষেত্রে আমি পনেরো বছর কাজ করেছি, এতে প্রায় ১২ হাজার হাদীস রয়েছে (পুনরুক্তসহ)। পুনরাবৃত্তি বাদ দিলে হাদীসের সংখ্যা হবে প্রায় ৪০০০।’ ইমাম মুসলিম পনেরো বছর সাধনার পর তার মুখস্থ তিন লক্ষাধিক হাদীস থেকে বাছাই করে বিশুদ্ধ হাদীসের এ সংকলনটি তৈরি করেছেন।[১] ফাতহুল মুলহিম - শাব্বির আহমদ উসমানি তাকমিলাতু ফাতহুল মুলহিম - মুহাম্মদ তাকি উসমানি আল মুফহাহ- ইমাম আবুল আব্বাস আহমদ ইবনে উমার সুন্নি হাদিস গ্রন্থ হাদীস প্রবেশদ্বার "Sahih Muslim (7 Vol. Set)"। 05 September 2015। ১ জুন ২০০৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  "সংরক্ষণাগারভুক্ত অনুলিপি"। ৩০ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।
গুনাহার ইউনিয়ন

গুনাহার ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হলো ৫০.১০.৩৩.৫৪। গুনাহার ইউনিয়ন ১৯৭৬ সালে গঠিত হয়।[তথ্যসূত্র প্রয়োজন] গুনাহার ইউনিয়নের মোট আয়তন ১৮.০৯ বর্গকিলোমিটার। গুনাহার ইউনিয়ন একাধিক মৌজা ও গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত। গ্রামসমূহ হলো: ১নং ওয়ার্ড - আটইল, কৈগাড়ি, জাড়ই, বড় নিলাহালি, বেড়াগ্রাম, শরম। ২নং ওয়ার্ড - ছাতনী, তালুচ, পাঁচোষা। ৩নং ওয়ার্ড - চন্ডিমন্ডপ, ছোট করমজি, ঝাজিরা, ডাংগাপাড়া, রঘুবংশপুর। ৪নং ওয়ার্ড - আমঝুপি, গুনাহার, পালকুড়ি, ভান্ডুরিয়া। ৫নং ওয়ার্ড - কামারু, কাজীগাড়ি, বেলহট্টি, পুকুরগাছা, সিংগা। ৬নং ওয়ার্ড - অর্জুনগাড়ি, কুরাহার, কেউত, ছোট বেড়া গ্রাম, সুহলি। ৭নং ওয়ার্ড - উনাহাত, ভাটাহার, সিংড়া, সূর্যতা। ৮নং ওয়ার্ড - খাগড়া, দামকুড়ি, পোওতা, মেরাই। ৯নং ওয়ার্ড - পাওগাছা, দোঁছিয়া, ভাতহান্ডা, নূরপুর। ২০১১ সালের আদমশুমারি অনুযায়ী গুনাহার ইউনিয়নের মোট জনসংখ্যা ছিল ৩০৫৮৬ জন। গুনাহার ইউনিয়নের গড় সাক্ষরতা হার ৫০.০%। এর মধ্যে নারী শিক্ষার হার ৪৫.৬% এবং পুরুষ শিক্ষার হার ৫৪.৮%। গুনাহার ইউনিয়নের অর্থনীতি প্রধানত কৃষি নির্ভর। গুনাহার ইউনিয়নের বর্তমান চেয়ারম্যান নূর মোহাম্মাদ আবু তাহের। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ "এক নজরে গুনাহার ইউনিয়ন"। gunaharup.bogra.gov.bd। ১৩ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২২।  "Rajshahi Division" (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ২৫ ফেব্রুয়ারি ২০১৭।  "জনপ্রতিনিধিবৃন্দ"। ১৩ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গুনাহার ইউনিয়ন ওয়েব্যাক মেশিনে আর্কাইভকৃত ৮ ফেব্রুয়ারি ২০১৭ তারিখে — বাংলাদেশ জাতীয় তথ্য বাতায়ন
এস ফোর্স (বাংলাদেশ)

এস ফোর্স ছিল মেজর কে এম শফিউল্লাহের নেতৃত্বে গঠিত বাংলাদেশ সশস্ত্র বাহিনী এর সামরিক ব্রিগেড। এটি ১ অক্টোবর ১৯৭১ গঠন করা হয়, ব্রিগেডটি ২য় ও ১১তম ইস্ট বেঙ্গল রেজিমেন্ট এর সমন্বয়ে গঠিত হয়েছিল। ২৫ মার্চ ১৯৭১, পাকিস্তান সেনাবাহিনী নির্দয় ভাবে ঝাঁপিয়ে পড়ে বাঙ্গালী জনগোষ্ঠীর (তৎকালীন পূর্ব পাকিস্তান)। তাদের পূর্ব পাকিস্তান এর রাজধানীতে উন্মাদের মতো হত্যাযজ্ঞ পাকিস্তান সেনাবাহিনীতে কর্মরত বাঙালি সামরিক কর্মকর্তাদের কর্তৃপক্ষের বিরুদ্ধে বিদ্রোহী করে তোলে এবং বাংলাদেশের স্বাধীনতা যুদ্ধ যোগ দেন। ২৮ মার্চ কে এম সফিউল্লাহ এর নেতৃত্বে ২য় ইস্ট বেঙ্গল রেজিমেন্ট এর কর্মকর্তারা যাদের অবস্থান ছিল রাজধানী ঢাকা সংলগ্ন জয়দেবপুর ক্যান্টনমেন্ট, অন্যান্য সৈন্যদল এবং বাকি ক্যান্টনমেন্ট বিদ্রোহ ঘোষণা করে। প্রাথমিকভাবে মেজর সফিউল্লাহ সেক্টর-৩ এর অধিনায়ক হিসেবে নির্বাচিত হন. স্বাধীনতাযুদ্ধের দীর্ঘায়নের সম্ভাবনা বিবেচনায় এনে বাংলাদেশের অস্থায়ী সরকার বিপক্ষের অস্ত্র সংগ্রামের প্রতিরোধ এর জন্যে নিয়মিত সামরিক বাহিনী নিয়ন্ত্রণের সিদ্ধান্ত নেয়। পরিকল্পনার অংশ হিসেবে সরকারের নির্দেশে কর্নেল আতাউল গনি ওসমানী তিনটি ব্রিগেড আকারের ফোর্স গঠন করেন। যেগুলোর নামকরণ করা হয় তাদের অধিনায়কদের নামের অদ্যাংশ দিয়ে। যা এস ফোর্স, কে ফোর্স, জেড ফোর্স নামে পরিচিত। সরকারের নির্দেশনা অনুসারে, মেজর খালেদ মোশাররফ সেপ্টেম্বরের শেষ সপ্তাহে গঠন করেন কে ফোর্স এবং মেজর জিয়াউর রহমান জেড ফোর্স এবং মেজর কে এম শফিউল্লাহ গঠন করেন এস ফোর্স। এস ফোর্স এর ব্রিগেড সদর দপ্তর ছিল হেজামারা। ব্রিগেড কমান্ডার - মেজর কে এম সফিউল্লাহ ব্রিগেড মেজর – ক্যাপ্টেন আজিজুর রহমান ডি-কিউ অফিসার - ক্যাপ্টেন আবুল হোসেন সিগন্যাল অফিসার - ফ্লাইট লেফটেন্যান্ট রউফ কমান্ডিং অফিসার - মেজর মঈনুল হোসেন চৌধুরী সহকারী - লেফটেন্যান্ট মোহাম্মদ সাঈদ এ কোম্পানি কমান্ডার – মেজর মতিউর রহমান বি কোম্পানী কমান্ডার – লেফটেন্যান্ট বদিউজ্জামান সি কোম্পানি কমান্ডার - লেফটেন্যান্ট সৈয়দ মোহাম্মদ ইব্রাহিম ডি কোম্পানি কমান্ডার – লেফটেন্যান্ট গোলাম হেলাল মোর্শেদ এ কোম্পানির কর্মকর্তা – সেকেন্ড লেফটেন্যান্ট আনিসুল হাসান বি কোম্পানির কর্মকর্তা - সেকেন্ড লেফটেন্যান্ট সেলিম মোহাম্মদ কামরুল হাসান মেডিকেল অফিসার - লেফটেন্যান্ট আবুল হোসেন কমান্ডিং অফিসার - মেজর আবু সালেহ মোহাম্মদ নাসিম সহকারী - লেফটেন্যান্ট নাসির এ কোম্পানি কমান্ডার - লেফটেন্যান্ট শামসুল হুদা বাচ্চু বি কোম্পানি কমান্ডার ক্যাপ্টেন সুবিদ আলী ভুঁইয়া সি কোম্পানি কমান্ডার - সেকেন্ড লেফটেন্যান্ট নজরুল ইসলাম ডি কোম্পানি কমান্ডার - সেকেন্ড লেফটেন্যান্ট আবুল হোসেন বি কোম্পানির কর্মকর্তা - সেকেন্ড লেফটেন্যান্ট কবির মেডিকেল অফিসার - লেফটেন্যান্ট মঈনুল হোসেন নভেম্বরের শেষভাগে এস ফোর্স যুদ্ধের জন্যে প্রস্তুত হয়। এটির পরিচালিত অপারেশন আখাউড়া, মুকুন্দপুর, ধর্মনগর এবং নভেম্বর থেকে বাংলাদেশের স্বাধীনতার আগ পর্যন্ত আরো বহু স্থানে অভিযান চালিয়ে গেছে। জেড ফোর্স (বাংলাদেশ) কে ফোর্স (বাংলাদেশ) স্বাধীনতা যুদ্ধের দলিলপত্র: দশম খণ্ড। হাক্কানী পাবলিশার্স। মার্চ ২০১৩। পৃষ্ঠা ২০৯। আইএসবিএন 984-433-091-2।  সফিউল্লাহ, কে এম (২০০৫) [১৯৮৯]। বাংলাদেশ অ্যাট ওয়ার। আগামী প্রকাশনী। পৃষ্ঠা ২১১। আইএসবিএন 9844013224।  "সেক্টর এন্ড আর্মড ফোরসেস অব লিবারেশন ওয়ার" (ইংরেজি ভাষায়)। দ্যা ডেইলি স্টার। ১৬ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৭।
অখিলচন্দ্র নন্দী

অখিলচন্দ্র নন্দী ( ৭ মার্চ ১৯০৭ ― ১৬ ডিসেম্বর ১৯৮৭) একজন ব্রিটিশবিরোধী বিপ্লবী ও সাম্যবাদী কর্মী। বাংলাদেশের ব্রাহ্মণবাড়ীয়া জেলার কালিকচ্ছ গ্রামে তার জন্ম। এই এলাকার নন্দী বংশ সুপরিচিত। ব্রিটিশবিরোধী সশস্ত্র আন্দোলনে কালিকচ্ছ গ্রামের নন্দী বংশের অনেকেই অংশগ্রহণ করেছিলেন। প্রখ্যাত বাঙালী সাহিত্যিক জ্যোতিরিন্দ্র নন্দীও একই বংশের ব্যক্তি। অখিলচন্দ্র নন্দীর স্ত্রী শেফালী নন্দী একজন লেখিকা। কৈশোরকাল থেকেই স্বাধীনতা আন্দোলনে সক্রিয়ভাবে যুক্ত ছিলেন অখিলচন্দ্র। কুমিল্লা শহরের মহিলারা একটা সময় স্বাধীনতা সংগ্রামে ব্যাপকহারে অংশগ্রহণ করেছিলেন তারই সক্রিয় সহযোগীতায়। দুই মহিলা বিপ্লবী শান্তি ঘোষ ও সুনীতি চৌধুরী কুমিল্লার ম্যাজিস্ট্রেট স্টিভেন্সকে হত্যা করেন, একাজে সাহায্যকারী ছিলেন তিনি। স্টিভেন্স হত্যা মামলায় তিনি ধরা পড়েন ও আট বছর কারারুদ্ধ থাকেন। জেলে থাকাকালীন বি.এ পাশ করেন অখিলচন্দ্র। জেল থেকে মুক্তিলাভ করে বিপ্লবী আন্দোলনের পথ পরিহার করেন ও মার্ক্সবাদে আকৃষ্ট হন তিনি। ১৯৩৯ সালে ভারতের কমিউনিস্ট পার্টির সদস্যপদ লাভ করেছিলেন। স্বাধীনতার পর পিসি চ্যাটার্জী এন্ড কোম্পানিতে কাজ করতেন। এছাড়াও বিভিন্ন জনকল্যাণমূলক কাজের সাথে জড়িত ছিলেন। একটি জীবনীমূলক বই লিখেছেন যার নাম 'বিপ্লবীর স্মৃতিচারণ'। ১৬ ডিসেম্বর, ১৯৮৫ সালে অখিলচন্দ্র মারা যান। মো নুরে আলম (১ ডিসেম্বর ২০১৬)। "মৈত্রী সম্প্রীতি ও কালীকচ্ছ সম্মিলনী"। সমকাল। সংগ্রহের তারিখ ১১ জানুয়ারি ২০১৭। [স্থায়ীভাবে অকার্যকর সংযোগ] Geraldine Forbes (১৯৯৯)। Women in Modern India। Cambridge University Press। পৃষ্ঠা 272। আইএসবিএন 9780521653770।  দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১।
বাংলাদেশ–মালি সম্পর্ক

বাংলাদেশ–মালি সম্পর্ক হল বাংলাদেশ এবং মালি রাষ্ট্রদ্বয়ের মধ্যকার দ্বিপাক্ষিক সম্পর্ক। ২০১৪ সালের এপ্রিল মাস থেকে বাংলাদেশি শান্তিরক্ষী বাহিনী ইউনাইটেড ন্যাশনস মাল্টিডিমেনশাল ইন্টিগ্রেটেড স্ট্যাবিলাইজেশন মিশন ইন মালির অংশ হিসেবে মালিতে কাজ করে চলেছে। তখনই ১১২ জন বাংলাদেশি সেনা ঢাকা থেকে মালির উদ্দেশ্যে যাত্রা করে। শেষমেষ ১,৪৪৬ জন সেনা সংবলিত ৬টি বাংলাদেশি বাহিনী মালিতে কর্মরত আছে। বাহিনীর মধ্যে বাংলাদেশ সেনাবাহিনীর একটি ব্যাটালিয়ন এবং একটি নেভি ইউনিট রয়েছে। এছাড়াও দুটি সিগন্যাল ইউনিট, একটি প্রকৌশল ইউনিট এবং একটি যানবাহন ইউনিট সেখানে কাজ করে চলেছে। বাংলাদেশ এবং মালি দ্বিপাক্ষিক বাণিজ্য ও বিনিয়োগ প্রসারে পারস্পরিক উৎসাহ দেখিয়েছে। মালি বাংলাদেশ থেকে সার আমদানির ব্যাপারে আগ্রহ প্রকাশ করেছে। আবার মালি বৃহৎ তুলা উৎপাদনকারী দেশ হওয়ায় বাংলাদেশ তাদের বৃহৎ বস্ত্রশিল্পের প্রসারে মালি থেকে তুলা আমদানির ব্যাপারে আগ্রহ প্রকাশ করেছে। বাংলাদেশি বস্ত্র, ওষুধ, পাট এবং চা মালির বাজারে ভালো কদর পেয়েছে। দ্বিপাক্ষিক অর্থনৈতিক সম্পর্ক আরো জোরদার করতে দুই দেশই পারস্পরিক দল বিনিময় করেছে। এছাড়াও, যৌথ অর্থনৈতিক সংস্থা গঠনের প্রস্তাব করা হয়েছে। ২০১৪ সালে, বাংলাদেশি তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরনের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র। "Bangladesh Army deploys new contingents in Mali"। দ্য ডেইলি স্টার। সংগ্রহের তারিখ ৯ মে ২০১৪।  "Mali keen to import fertilizer"। বাংলাদেশ অবজার্ভার। ২৬ এপ্রিল ২০০৬ তারিখে মূল থেকে আর্কাইভ করা। সংগ্রহের তারিখ ৯ মে ২০১৪।  "Mali ambassador meets FBCCI leader"। বিডিনিউজ২৪.কম। সংগ্রহের তারিখ ৯ মে ২০১৪।  "Bangladesh plans trade deals with Nigeria and Mali"। ঢাকা ট্রিবিউন। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ মে ২০১৪।  টেমপ্লেট:মালির বৈদেশিক সম্পর্ক
নামিবিয়া–বাংলাদেশ সম্পর্ক

নামিবিয়া–বাংলাদেশ সম্পর্ক হল নামিবিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। দুই দেশই পারস্পরিক সৌহার্দ্যপূর্ণ সম্পর্ক বজায় রেখে চলেছে, যা আরো প্রসারের লক্ষ্যে দুই দেশই কাজ করে চলেছে। বাংলাদেশ এবং নামিবিয়া একে অপরকে সামাজিক উন্নয়ন খাতে সহযোগিতা করতে আগ্রহী। বাংলাদেশ এইচআইভি/এইডস প্রভৃতি রোগের মত স্বাস্থ্যঝুঁকি এড়াতে নামিবিয়াকে সহযোগিতা করছে, বিশেষ করে ওষুধ প্রযুক্তিক বিষয়ে। নামিবিয়ার সামাজিক উন্নয়নের লক্ষ্যে বাংলাদেশ থেকে দক্ষ চিকিৎসক এবং প্রকৌশলী নেবার জন্যেও নামিবিয়াকে আহ্বান করেছে বাংলাদেশ। বাংলাদেশ এবং নামিবিয়া উভয় রাষ্ট্রই দ্বিপাক্ষিক সম্পর্ক প্রসারে প্রয়োজনীয় পদক্ষেপ গ্রহণে আগ্রহী। বাংলাদেশের পাটজাত দ্রব্যসামগ্রী, চামড়াজাত দ্রব্য, সিরামিক এবং ওষুধ নামিবিয় বাজারে কদর পেয়েছে। "President urges Namibia to recruit skilled professionals"। নিউজ টুডে। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৪।  "Recruit docs engineers from Bangladesh 19 June, 2009"। বাংলাদেশ টূডে। ২০০৯-০৬-১৯। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-২৭।  "The President House of Bangladesh"। বঙ্গভবন। ২০০৯-০৬-১৮। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৭।  "Recruit docs, engineers from Bangladesh"। দ্য ডেইলি স্টার। ২০০৯-০৬-১৯। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৭।  "President urges Namibia to import Bangladesh products 20 September, 2011"। বাংলাদেশ টুডে। ২০১১-০৯-২০। ২০১৫-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-২৭।  টেমপ্লেট:নামিবিয়ার বৈদেশিক সম্পর্ক
অবচেতন

মনোবিজ্ঞানে বর্তমান চেতনার (focal awareness) পরিসরে না থাকা চেতনাকে অবচেতন (ইংরেজি: subconcious) বলা হয়। অবচেতন হলো মানব চেতনেরই একটা অংশ। অবচেতন (Subconscious) -এর ধারণার উৎপত্তি হয়েছিল ঊনবিংশ শতকে। অস্ট্রিয়ার মনোবিজ্ঞানী সিগমুন্ড ফ্রয়েড ও ফরাসি মনোবিজ্ঞানী পিয়ের জাঁনেট (১৮৫৯ - ১৯৪৭) পৃথক পৃথক ভাবে এই ধারণার অবতারণা করেছিলেন । সিগমুণ্ড ফ্রয়েড মানুষের মনোজগতকে তিনটি স্তরে ভাগ করেছিলেন; চেতন(Conscious) এবং এর সাথে অন্তর্ভুক্ত করেছিলেন ইগোকে (Ego) অবচেতন(Subconscious) বা প্রাক-চেতন (Preconscious) অচেতন(Unconscious) এবং এর সাথে অন্তর্ভুক্ত করেছিলেন ইড (Id)ও সুপার ইগোকে (Super Ego) চেতন মনে জাগ্রত অবস্থায় মানুষ পারিপার্শ্বিক জগতের সাথে সংযোগ রাখে। অবচেতন মনে সংযোগ রাখে অন্তর্জগতের সাথে অর্থাৎ অতীত স্মৃতি ও জৈবিক প্রয়োজনসমূহের সাথে। A Dictionary of Psychology Andrew M. Colman. Oxford University Press, 2006. Oxford Reference Online. Oxford University Press. King's College London. Henri F. Ellenberger, The Discovery of the Unconscious (1970) S. Freud, 1893, « Quelques considérations pour une étude comparative des paralysies organiques et hystériques ». Archives de neurologie, citation in Psychanalyse (fondamental de psychanalyse freudienne), sous les directions d'Alain de Mijolla & Sophie de Mijolla Mellor. Paris, P.U.F, 1996, p.50. "সংরক্ষণাগারভুক্ত অনুলিপি"। ২৬ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৭।  উইকিউক্তিতে অবচেতন সম্পর্কিত উক্তির সংকলন রয়েছে। A Reader's Guide To Pierre Janet: A Neglected Intellectual Heritage Who’s Minding the Mind?
নাইজেরিয়া–বাংলাদেশ সম্পর্ক

নাইজেরিয়া–বাংলাদেশ সম্পর্ক হল নাইজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ ও নাইজেরিয়া উভয়েই উন্নয়নশীল ৮ দেশ, অর্গানাইজেশন অব ইসলামিক কোঅপারেশন প্রভৃতি সংগঠনের সদস্য। ২০১০ সালে বাংলাদেশের প্রধানমন্ত্রী শেখ হাসিনা আবুজায় আনুষ্ঠানিক সফর করেন। বাণিজ্য ও বিনিয়োগ, কৃষি ও পর্যটন হল এ দুই রাষ্ট্রের মধ্যকার সম্পর্কের প্রধান অংশ। বাংলাদেশ এবং নাইজেরিয়া দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশি ওষুধ, নিটওয়্যার, সিমেন্ট, পাট ও পাটজাত দ্রব্য, সিরামিক, সমুদ্রে যাতায়াতকারী যান, আলোক প্রকৌশল, চামড়া ও প্লাস্টিক নির্মিত দ্রব্যসামগ্রী নাইজেরিয় বাজারে বেশ ভালো কদর পেয়েছে। নাইজেরিয়া বাংলাদেশি ব্যবসায়ীদের কৃষি, খাদ্য প্রক্রিয়াজাতকরণ, মেডিকেল সামগ্রি, আইসিটি এবং শিক্ষাখাতে বিনিয়োগের জন্য আহ্বান জানিয়েছে। ২০১২ সালে এ দুই দেশের মধ্যে বাণিজ্যের পরিমাণ ১৪ মিলিয়ন মার্কিন ডলারে পৌছে যায়। ২০১৪ সালে, বাংলাদেশি তারিফ কমিশন আফ্রিকান রাষ্ট্রের সাথে নতুন বাণিজ্য চুক্তি তৈরি করেছে এবং এ ধরনের নতুন চুক্তি বাস্তবায়নের ক্ষেত্রে মালি ও নাইজেরিয়া সবচেয়ে সম্ভাবনাময় রাষ্ট্র। বাংলাদেশের জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী মুজিব বর্ষ উদ্‌যাপন উপলক্ষে 27 শে আগস্ট 2020 স্মারক ডাকটিকেট অবমুক্ত করে নাইজেরিয়ার ডাক বিভাগ। নাইজেরিয়াররাজধানী আবুজায় অবস্থিত বাংলাদেশের হাইকমিশনার উদ্যোগে আয়োজিত ভার্চুয়াল প্ল্যাটফর্মের যৌথভাবে স্মারক ডাক টিকেট অবমুক্ত করেন বাংলাদেশের পররাষ্ট্রমন্ত্রী ড. একেএম আবদুল মোমেন এবং নাইজেরিয়ার পররাষ্ট্রমন্ত্রী জিওফ্রে অনিইয়েমা। "President for increasing cooperation with Nigeria, west African countries"। বাংলাদেশ সংবাদ সংস্থা। সংগ্রহের তারিখ ১২ জুন ২০১৪। [স্থায়ীভাবে অকার্যকর সংযোগ] "President urges Nigeria to recruit Bangladeshi experts"। ইউএনবি কানেক্ট। সংগ্রহের তারিখ ১২ জুন ২০১৪। [স্থায়ীভাবে অকার্যকর সংযোগ] "Nigerian envoy calls on President"। দ্য ফিন্যান্সিয়াল এক্সপ্রেস। সংগ্রহের তারিখ ১২ জুন ২০১৪।  "DCCI urges Nigeria to import Bangladesh products"। নিউ এজ। সংগ্রহের তারিখ ১২ জুন ২০১৪। [স্থায়ীভাবে অকার্যকর সংযোগ] "Nigerian businessmen urged to invest in Bangladesh"। ডেইলি সান। ১৩ জুন ২০১৪ তারিখে মূল থেকে আর্কাইভ করা। সংগ্রহের তারিখ ১২ জুন ২০১৪।  "Bangladesh plans trade deals with Nigeria and Mali"। Dhaka Tribune। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১২ জুন ২০১৪।  "মুজিববর্ষ উপলক্ষে স্মারক ডাকটিকিট ছাড়ছে নাইজেরিয়া | banglatribune.com"। Bangla Tribune। সংগ্রহের তারিখ ২০২০-১০-১১। [স্থায়ীভাবে অকার্যকর সংযোগ] টেমপ্লেট:নাইজেরিয়ার বৈদেশিক সম্পর্ক
শেষ উত্তর

শেষ উত্তর আজিজুর রহমান বুলি পরিচালিত ১৯৮০ সালের বাংলাদেশী রোমান্টিক-নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে অভিনয় করেছেন বুলবুল আহমেদ, শাবানা, ইলিয়াস কাঞ্চন, আজমেরি জামান রেশমা, দিলারা, রওশন জামিল প্রমুখ। বুলবুল আহমেদ এই চলচ্চিত্রে অভিনয়ের জন্য ৬ষ্ঠ জাতীয় চলচ্চিত্র পুরস্কারে শ্রেষ্ঠ অভিনেতা বিভাগে পুরস্কার লাভ করেন। আমিনা একজন সুন্দরী যুবতী। কিন্তু তার মামীর কড়া শাসনে তাকে মুখে কালি মেখে বাইরে যেতে হয়। এমনি একদিন তার মামীর এক আত্মীয়ের বাড়ি থেকে ফিরার পথে সে আর তার মামী এক ট্রাক ড্রাইভারকে তাদের নিয়ে যেতে বলে। ট্রাক ড্রাইভার রহমান বিরক্ত হয়ে তাদের ট্রাকে তুলে নেয়। রহমানের মদ্যপানকে পানি পান মনে করে মামী তার কাছে পানি চাইলে রহমান জোর করে তাকে মদ খাইয়ে দেয় এবং তাদের বাড়ি পৌঁছে দেয়। পরের দিন রহমান আমিনাকে গ্রামে দুধ বিক্রিরত অবস্থায় পায়। সে আমিনাকে তার বাড়িতে প্রতিদিন দুধ দিয়ে যেতে বলে এবং তার সৌন্দর্য লুকানোর বিষয়টা আবিষ্কার করে। বাড়ি ফিরার পথে ঘটক চুন্নু মিয়াও তাকে দেখে ফেলে। ঘটক আমিনার বিয়ের প্রস্তাব নিয়ে আসে তার মামী বাতাসী বিবির কাছে। বাতাসী বিবি আপদ বিদায় করতে বুড়ো হাফেজ ব্যাপারীর সাথে তার বিয়ে দিতে প্রস্তুত হয়। আমিনা রহমানের বাড়িতে গিয়ে তার বিয়ের কথা জানায় এবং তাকে বিয়ে করতে বলে। ব্যাপারীর সাথে বিয়ের দিন রহমান বিয়ে বাড়িতে উপস্থিত হয় এবং আমিনাকে বিয়ে করে তার বাড়িতে নিয়ে আসে। তারা নতুনভাবে জীবন শুরু করে। কিন্তু আমিনার গর্ভকালীন সময়ে রহমান চাকরি হারায় এবং সে আমিনার সাথে খারাপ ব্যবহার করে। আমিনা রহমানের সহকারী কেরামতের কাছে থেকে তার চাকরিচ্যুতির কথা জানতে পেরে রহমানের মালিকের কাছে চাকরি ফেরত দেওয়ার আবেদন জানায়। রহমান আবার চাকরি ফেরত পায় কিন্তু সালামের কূট চালে তারা আলাদা হয়ে যায়। আমিনা তার সন্তানকে নিয়ে গ্রাম ছেড়ে চলে যায়। ট্রেনে তাদের ইমরানের সাথে দেখা হয়। সে আমিনার ট্রেনের ভাড়া দিয়ে দেয়। ইমরান আবার আমিনাকে তার সন্তান নিয়ে রাস্তায় দাড়িয়ে বৃষ্টিতে ভেজা অবস্থায় পায়। সে তাদের তার বাড়িতে নিয়ে যায়। ইমরান একজন স্কুল শিক্ষক। তার বাড়িতে আমিনার ছেলে রতন বড় হতে থাকে। একদিন রতন ও ইমরানের রহমানের সাথে দেখা হয়। তারা রহমানকে বাড়ি নিয়ে আসে। সেখানে এসে রহমান জানতে পারে রতনের পরিচয়। কিন্তু আমিনার অনুরধে সে চলে যায়। পরে ইমরান রতনের বাবার পরিচয় পেলে তাকে এবং আমিনাকে রহমানের কাছে নিয়ে যাওয়ার ব্যবস্থা করে। বুলবুল আহমেদ - ইমরান শাবানা - আমিনা ইলিয়াস কাঞ্চন - রহমান আজমেরি জামান রেশমা - রানী দিলারা - হাসিনা, আমিনার মামাত বোন রওশন জামিল - বাতাসী বিবি, আমিনার মামী ও হাসিনার মা সাইফুদ্দিন - হাফেজ ব্যাপারী বাবর - সালাম আনিস - চুন্নু মিয়া নারায়ণ চক্রবর্তী - প্রধান শিক্ষক টেলি সামাদ - কেরামত মাস্টার মজিবর - রতন এটিএম শামসুজ্জামান - রাজ্জাক চেয়ারম্যান রুখসানা - সবুরা বিলকিস বারী তেজেন চক্রবর্তী কানু ভৌমিক পরাণ বাবু শেষ উত্তর চলচ্চিত্রের সঙ্গীত পরিচালনা করেছেন রবিন ঘোষ। গীত রচনা করেছেন আহমদ জামান চৌধুরী। গানে কণ্ঠ দিয়েছেন সৈয়দ আব্দুল হাদী, খুরশিদ আলম ও রুনা লায়লা। সঙ্গীত গ্রহণ করা হয় শ্রুতি রেকর্ডিং স্টুডিও ও ইপ্‌সা রেকর্ডিং স্টুডিওতে। জাতীয় চলচ্চিত্র পুরস্কার বিজয়ী: শ্রেষ্ঠ অভিনেতা - বুলবুল আহমেদ "আহমদ জামান চৌধুরী"। প্রিয়.কম। সংগ্রহের তারিখ ১১ জানুয়ারি ২০১৭। [স্থায়ীভাবে অকার্যকর সংযোগ] "নতুন চলচ্চিত্র নিয়ে আসছেন"। দৈনিক ইত্তেফাক। ১৮ ফেব্রুয়ারি ২০১৬। সংগ্রহের তারিখ ১১ জানুয়ারি ২০১৭।  "এক নজরে বুলবুল আহমেদ"। যায়যায়দিন। জুলাই ২৫, ২০১৫। সংগ্রহের তারিখ ১১ জানুয়ারি ২০১৭।  ইন্টারনেট মুভি ডেটাবেজে শেষ উত্তর (ইংরেজি)
ফিফা শ্রেষ্ঠ পুরুষ খেলোয়াড়

ফিফা শ্রেষ্ঠ পুরুষ খেলোয়াড় হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়। ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন ফিফা বালোঁ দ’অর পুরস্কার,২০১৬ সাল থেকে এটির নতুন নাম দ্য বেস্ট ফিফা মেনস প্লেয়ার। ফ্রান্স ফুটবলের সঙ্গে ৬ বছরের অংশীদারত্বের মেয়াদ শেষের পর পুরোনো বর্ষসেরা পুরস্কারটাকেই ফিফা নতুন রূপে শুরু করেছে। বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম। মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে। প্রত্যেকটি দলের সামগ্রিক ভোট ২৫% হয়েছে। ফিফা শ্রেষ্ঠ মহিলা খেলোয়াড় "Circular no. 1560" (পিডিএফ)। FIFA.com। ২১ অক্টোবর ২০১৬। ২৫ অক্টোবর ২০১৬ তারিখে মূল (pdf) থেকে আর্কাইভ করা। সংগ্রহের তারিখ ২৪ অক্টোবর ২০১৬।  "Ballon d'Or vs Best FIFA Men's Player Award"। Dailymail। ১২ ডিসেম্বর ২০১৬। সংগ্রহের তারিখ ২ জানুয়ারি ২০১৬।  "Ballon d'Or and Best FIFA Men's Player awards explained"। Sky Sports। ১২ ডিসেম্বর ২০১৬। সংগ্রহের তারিখ ২ জানুয়ারি ২০১৬।  "The fans take centre stage"। FIFA.com। ৩১ অক্টোবর ২০১৬। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৬।  Official Facebook website
আইএনএস বাজ

ভারতীয় নৌসেনা বায় স্টেশন বাজ বা আই.এন.এস বাজ' হল ভারতীয় সেনাবাহীনির একটি এয়ার বেস।এটি আন্দামান ও নিকোবর দ্বীপপুঞ্জ এর গ্রেট নিকোবর দ্বীপ এ অবস্থিত।বায়ু স্টেশনটির রানওয়ে ১০০০ মিটার লম্বা।এটি ভারতীয় সেনা বাহীনির একটি গুরুত্ব পূর্ণ বায়ু স্টেশন। এই নিকোবর দ্বীপপুঞ্জ এর প্রথম বায়ু স্টেশন।এটি ২০১২ সালের ৩১ জুলাই ঝ উদ্ভোদন করেন নৌ সেনার আডমিরাল নির্মল কুমার বর্মা। এই বায়ু স্টেশন বা এয়ার বেসটি ৬ ডিগ্রি চ্যানেল কাছে অবস্থিত।ফলে টই স্টেশনটি থেকে সহজেই এই চ্যানেল বা সমুদ্র ভাগের উপড় নজর রাখা যায়। এই বায়ু স্টেশনটি এই এলাকায় ভারতীয় সেনা বাহীনির শক্তি বৃদ্ধি ঘটিয়েছে । "Naval air station opened in Campbell Bay"। The Hindu। সংগ্রহের তারিখ ১২-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Ins Baaz - India Airport Global Website উইকিমিডিয়া কমন্সে আইএনএস বাজ সংক্রান্ত মিডিয়া রয়েছে।
ফিফা শ্রেষ্ঠ মহিলা খেলোয়াড়

ফিফা শ্রেষ্ঠ মহিলা খেলোয়াড় হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়। ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন মহিলা ফিফা প্লেয়ার অফ দি ইয়ার পুরস্কার,২০১৬ সাল থেকে এটির নতুন নাম দ্য বেস্ট ফিফা উইম্যানস প্লেয়ার। বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম। মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে। প্রত্যেকটি দলের সামগ্রিক ভোট ২৫% হয়েছে। ! ফিফা শ্রেষ্ঠ পুরুষ খেলোয়াড় "Circular no. 1560" (পিডিএফ)। FIFA.com। ২১ অক্টোবর ২০১৬। ২৫ অক্টোবর ২০১৬ তারিখে মূল (pdf) থেকে আর্কাইভ করা। সংগ্রহের তারিখ ২৪ অক্টোবর ২০১৬।  "The fans take centre stage"। FIFA.com। ৩১ অক্টোবর ২০১৬। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৬।  Official Facebook website
মহাদেব সরকার

মহাদেব সরকার (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী। মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন। জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক। স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন। মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'। ১৯৭৮ সালের ২৭শে জুলাই মারা যান অকৃতদার এই বিপ্লবী। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪০৪। আইএসবিএন 81-85626-65-0।